ASƐMMISA 10
Dɛn Na Bible Aka Afa Yɛn Daakye Ho?
“Atreneefo na asaase no bɛyɛ wɔn dea, na wɔbɛtena so daa.”
“Asaase de, ɛwɔ hɔ daa.”
“Ɔbɛmene owu afebɔɔ, na Awurade Tumfo Yehowa bɛpopa obiara anim nisu.”
“Saa bere no, anifuraefo ani bebue, na wɔn a wɔn aso asiw aso ate asɛm. Saa bere no, apakye behuruw sɛ ɔwansan, na mum tɛkrɛma de anigye abɔ ose. Nsu betue sare so, na nsubɔnten asen asaase pradadaa so.”
“Ɔbɛpopa wɔn aniwa mu nisu nyinaa, na owu nni hɔ bio, na awerɛhow ne osu ne yaw nso nni hɔ bio. Kan nneɛma no atwam.”
“Wobesisi adan atena mu, na wɔayeyɛ bobefuw adi mu aba. Wɔrensisi adan mma obi foforo mmɛtena mu, na wɔrennua mma obi mmedi. Efisɛ me man nna bɛyɛ sɛ dua nna, na wɔn a mapaw wɔn no bedi wɔn nsa ano adwuma amee.”
twi_Latn twi_Latn twi_Latn twi_Latn twi_Latn twi_Latn twi_Latn twi_Latn